Trestný rozkaz Okresného súdu Prievidza sp. zn. 20T/87/2025 z 3. 12. 2025
Trestný rozkaz Okresného súdu Prievidza z 3. decembra 2025, sp. zn. 20T/87/2025, ECLI:SK:OSPD:2025:3825011076.2
Súd: Okresný súd Prievidza
Spisová značka: 20T/87/2025
ECLI: ECLI:SK:OSPD:2025:3825011076.2
Dátum vydania: 3. 12. 2025
Forma: Trestný rozkaz
Oblasť práva: Trestné právo, Trestné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:

TRESTNÝ ROZKAZ V MENE SLOVENSKEJ REPUBLIKY Okresný súd Prievidza samosudkyňou Mgr. Alexandrou Čerňanskou Pindejovou podľa § 353 odsek 1 Trestného poriadku dňa 03. decembra 2025 v Bánovciach nad Bebravou vydáva tento rozhodol: Obvinený A. B., narodený XX. XXXXXXX XXXX v C., trvale bytom D. XXX/XX, C., t.č. vo výkone väzby v Ústave na výkon trestu odňatia slobody a Ústave na výkon väzby Ilava je vinný , že dňa 12.08.2025 v čase o 13:40 h., po tom, čo požil alkoholické nápoje, viedol v meste Handlová po miestnej komunikácii na ulici E. v smere na ulicu D., osobné motorové vozidlo zn. Škoda Felícia, TEČ: E., kde pri rodinnom dome č. XX pravou prednou časťou vozidla narazil do ľavej a strednej časti tam zaparkovaného motorového vozidla zn. Citroën Berlingo, TEČ: E., na ktorom spôsobil poškodenie v celkovej výške 2.000,-€, po čom bol následne kontrolovaný na miesto privolanou hliadkou PZ a následne vykonanou dychovou skúškou v čase o 14:02 h. toho istého dňa bolo zistené, že mal v dychu 1,44 mg/ l alkoholu, pričom motorové vozidlo viedol, hoci mu bol trestným rozkazom Okresného súdu v Prievidzi sp.zn. 0T/5/2022 zo dňa 14.01.2022, ktorý nadobudol právoplatnosť 26.01.2022, uložený trest zákazu činnosti viesť motorové vozidlá akéhokoľvek druhu v trvaní 60 (šesťdesiat) mesiacov,
teda - vykonával v stave vylučujúcom spôsobilosť, ktorý si privodil vplyvom návykovej látky inú činnosť, pri ktorej mohol ohroziť život alebo zdravie ľudí, alebo spôsobiť značnú škodu na majetku, - maril výkon rozhodnutia súdu tým, že vykonával činnosť, na ktorú sa vzťahuje rozhodnutie súdu o zákaze činnosti, čím spáchal prečin ohrozenia pod vplyvom návykovej látky podľa § 289 odsek 1 Trestného zákona v súbehu s prečinom marenia výkonu úradného rozhodnutia podľa § 348 odsek 1 písmeno d) Trestného zákona. Za
to
sa
odsudzuje
podľa § 348 odsek 1 Trestného zákona, § 353 odsek 2 písmeno a) Trestného poriadku, aplikáciou § 41 odsek 1 Trestného zákona, § 36 písmeno l) Trestného zákona, § 37 písmeno h), písmeno m) Trestného
zákona, použitím § 38 odsek 2 Trestného zákona, na úhrnný trest odňatia slobody vo výmere 6 (šesť) mesiacov nepodmienečne. Podľa § 48 odsek 2 písmeno a) Trestného zákona súd obvineného zaraďuje na výkon trestu odňatia slobody do ústavu na výkon trestu s minimálnym stupňom stráženia. Podľa § 61 odsek 1, odsek 5 písmeno a) Trestného zákona, § 353 odsek 2 písmeno b) Trestného poriadku, aplikáciou § 41 odsek 1 Trestného zákona, § 36 písmeno l) Trestného zákona, § 37 písmeno h), písmeno m) Trestného zákona, použitím § 38 odsek 2 Trestného zákona, súd obvinenému ukladá úhrnný trest zákazu činnosti viesť motorové vozidlá akéhokoľvek druhu na doživotie. Podľa § 73 odsek 2 písmeno c) Trestného zákona s poukazom na § 74 odsek 1 veta tretia Trestného zákona sa obvinenému ukladá ochranné protialkoholické liečenie ústavnou formou. Podľa § 287 odsek 1 Trestného poriadku sa obvinenému ukladá povinnosť nahradiť poškodenému F. C., nar. XX.XX.XXXX, trvale bytom E. XXXX/X, C., škodu vo výške 2.000,-€ (slovom dvetisíc eur). Podľa § 60 odsek 1 písmeno a) Trestného zákona sa obvinenému ukladá trest prepadnutia veci, a to: - osobné motorové vozidlo zn. G. H., EVČ: E., VIN: I. vrátane kľúčov od vozidla zn. Škoda Felicia. Podľa § 60 odsek 5 Trestného zákona sa vlastníkom prepadnutej veci stáva štát. Poučenie: Obvinený a osoby, ktoré sú oprávnené podať v jeho prospech odvolanie, ako aj prokurátor môžu na tunajší súd podať proti tomuto trestnému rozkazu do 8 dní odo dňa jeho doručenia odpor. Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Na navrátenie lehoty sa primerane použije ustanovenie § 64 Trestného poriadku. Ak proti tomuto trestnému rozkazu bude v lehote podaný odpor, samosudca nariadi vo veci hlavné pojednávanie, pričom pri prejednávaní veci na hlavnom pojednávaní nie je viazaný právnou kvalifikáciou ani druhom a výmerou trestu obsiahnutými v tomto trestnom rozkaze. Obvinený a osoby, ktoré sú oprávnené podať v jeho prospech odvolanie, ako aj prokurátor sa môžu výslovným vyhlásením vzdať práva podať odpor a tiež môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Trestný rozkaz sa stane právoplatným, a ak neustanovuje tento zákon niečo iné, aj vykonateľným, ak a) odpor nebol podaný, uplynutím lehoty na podanie odporu, b) odpor bol vzatý späť, dňom jeho späťvzatia, c) sa oprávnená osoba vzdala práva podať odpor a obvinený súčasne vyhlásil, že nesúhlasí, aby odpor podala v jeho prospech iná oprávnená osoba, dňom vzdania sa práva podať odpor. Trestný rozkaz má povahu odsudzujúceho rozsudku. Účinky spojené s vyhlásením rozsudku nastávajú doručením trestného rozkazu obvinenému.

